**Ministru kabineta noteikumu projekta "Grozījumi Ministru kabineta 2007. gada 20. novembra noteikumos Nr. 779 "Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. apakšpunkta redakciju. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts "Grozījumi Ministru kabineta 2007. gada 20. novembra noteikumos Nr. 779 "Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem"" (turpmāk – Noteikumu projekts) izstrādāts atbilstoši Ministru kabineta 2017. gada 19. decembra protokollēmuma Nr. 63 63. § (TA-1511) “Informatīvais ziņojums “Par valdības rīcības plāna 2016. gadam 77. punkta “Izstrādāt priekšlikumus ekonomiskajiem stimuliem uzņēmējiem, lai motivētu viņu darbinieku regulāru piedalīšanos Zemessardzes mācībās” izpildes organizēšanu”” (turpmāk - Ministru kabineta 2017. gada 19. decembra protokollēmums Nr. 63 63. §) 2. punktā noteiktajam uzdevumam - Aizsardzības ministrijai līdz 2018.gada 1.martam sagatavot nepieciešamos grozījumus Militārā dienesta likumā, Latvijas Republikas Zemessardzes likumā, Darba likumā un Valsts un pašvaldību institūciju amatpersonu un darbinieku atlīdzības likumā, lai darba devējiem nodrošinātu iespēju piešķirt uz militāro mācību laiku apmaksātu mācību atvaļinājumu vai papildus atvaļinājumu rezerves karavīriem un zemessargiem.Noteikumu projekta izstrāde nepieciešama, lai pilnvērtīgi arī Ministru kabineta līmeņa tiesību aktos īstenotu paredzētā tiesiskā regulējuma ieviešanu, kas izriet no minētā uzdevuma.Noteikumu projekta spēkā stāšanās paredzēta normatīvajos aktos noteiktajā vispārējā kārtībā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izpildot Ministru kabineta 2017. gada 19. decembra protokollēmuma Nr. 63 63. § 2. punktā doto uzdevumu, 2019. gada 4. aprīlī spēkā stājās grozījumi Militārā dienesta likumā.Ar grozījumiem Militārā dienesta likumā, cita starpā, tika precizēta Militārā dienesta likuma 66. panta septītās daļas redakcija, nosakot, ka darba devējam vai izglītības iestādei ir pienākums atbrīvot militārajās mācībās iesaukto rezerves karavīru no darba pienākumu pildīšanas vai mācībām (studijām), saskaņā ar Darba likuma 74. panta devītās daļas regulējumu un saglabājot darba (amata) vietu vai tiesības turpināt mācības norīkojumā norādītajā laikā. Darba devējs pēc savas izvēles par militārajās mācībās pavadīto laiku savam darbiniekam varēs izmaksāt darba samaksu. Iepriekšējā Militārā dienesta likuma redakcija noteica, ka darba devējs darbiniekam, kurš ir iesaukts uz rezerves karavīra militārajām mācībām piešķir atvaļinājumu bez darba samaksas saglabāšanas.Ministru kabineta 2007.gada 20.novembra noteikumu Nr.779 "Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem" (turpmāk – MK noteikumi) šobrīd ir spēkā esoša šī tiesiskā pēctecība, nosakot, ka darba devējs darbiniekam, kurš ir iesaukts uz rezerves karavīra militārajām mācībām piešķir atvaļinājumu bez darba samaksas saglabāšanas. Lai nodrošinātu Militārā dienesta likumā un MK noteikumu harmonisku un savstarpēji savietojamu tiesību normu lietojumu, nepieciešams veikt grozījumus MK noteikumos, precizējot tā redakciju, atbilstoši spēkā esošajam Militārā dienesta likuma regulējumam. Noteikumu projekts paredz, ka:1. MK noteikumos ir veidota atsauce uz Militārā dienesta likuma redakciju, norādot, ka darba devējs no darba pienākumu izpildes atbrīvo uz rezerves karavīra militārajām mācībām iesaukto darbinieku saskaņā ar šajā tiesību aktā noteikto, proti, atbrīvojot no darba pienākumu veikšanas saskaņā ar Darba likuma 74. punkta devītās daļas regulējumu;
2. regulāro spēku vienība, kurā militārās mācībās iesaukts rezerves karavīrs, pēc pieprasījuma izsniedz rezerves karavīram izziņu (arī elektroniski, parakstītu ar drošu elektronisko parakstu) par viņa dalību militārajās mācībās, lai dokumentāli apliecinātu faktu, ka persona noteiktā laika periodā ir piedalījusies rezerves karavīra militārajās mācībās. Šāda izziņa no rezerves karavīra puses būtu iesniedzama darba devējam vai izglītības iestādei militāro mācību apmeklēšanas fakta apliecināšanai. Šis regulējums neizslēdz iespēju darba devējam vai izglītības iestādei šādu izziņu pieprasīt vispārējā informācijas pieprasīšanas kārtībā.
 |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālie bruņotie spēki, Latvijas Darba devēju konfederācija, Valsts kontrole, Ekonomikas ministrija, Finanšu ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Noteikumu projekts šo jomu neskar. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts tika izstrādāts kopā ar šādiem tiesību aktu projektiem: 1) Grozījumi Darba likumā;2) Grozījumi Militārā dienesta likumā;3) Grozījumi Latvijas Republikas Zemessardzes likumā;4) Grozījumi Ministru kabineta 2010.gada 14.septembra noteikumos Nr.863 "Kārtība, kādā zemessargu iesaista Zemessardzes uzdevumu izpildē un apmācībā".2019. gada 4. aprīlī spēkā stājās grozījumi Darba likumā un Militārā dienesta likumā, tādēļ tagad Noteikumu projekts tiek virzīts apstiprināšanai kopā ar Ministru kabineta noteikumu projektu “Grozījumi Ministru kabineta 2010.gada 14.septembra noteikumos Nr.863 "Kārtība, kādā zemessargu iesaista Zemessardzes uzdevumu izpildē un apmācībā". |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu tiks informēta sabiedrība, informāciju publicējot Aizsardzības ministrijas tīmekļa vietnē, adrese: [www.mod.gov.lv](http://www.mod.gov.lv).Pēc Noteikumu projekta izsludināšanas Valsts sekretāru sanāksmē tas būs pieejams Ministru kabineta tīmekļa vietnē, adrese: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Noteikumu projekts 2018. gada 31. janvārī tika publicēts Aizsardzības ministrijas tīmekļvietnē, adrese: <http://www.mod.gov.lv/Ministrija/Sab_lidzdaliba/Sa_Pa.aspx>,sadaļā “Sabiedrības līdzdalība”, lūdzot sniegt priekšlikumus par Noteikumu projektu līdz 2018. gada 14. februārim.Tāpat atsaucoties uz Valsts pārvaldes iekārtas likuma 10. panta septītās daļas regulējumu, Atsauce uz Noteikumu projektu 2018. gada 31. janvārī tika publicēta Ministru kabineta tīmekļvietnē, adrese: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Sabiedrības līdzdalības procesa laikā netika saņemti iebildumi vai priekšlikumi par Noteikumu projektu. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav.  |

Ministru prezidenta biedrs,

aizsardzības ministrs Artis Pabriks

I.Gulbe, 67335127,

ieva.gulbe@mod.gov.lv